Eelmisel nädalal TNTV saadet tehes ütlesin just Meelisele, et tahaks mingit Eurotripi jälle teha, nagu eelmisel aastal. (Loe siit:  RING PEALE ehk 7 päeva, 7 riiki, 3508 kilomeetrit, 1177 krooni (a 75 eurot)).    Ei pidanud suurt plaanima ega mõtlemagi - reis kukkus ise sülle. Kui nii saab öelda. Töö viib mind ja Meelist järgneva 14. päeva jooksul 11. riiki. Vähemalt nii on reisiplaan. Väljasõit 3. juuni.    Tallinn - Helsingi - Turu - Stockholm - Norrköping - Jönköping - Strömsnäsbruk - Malmö - Kopenhaagen - Rødby - Puttgarden - Lübeck - Hamburg -  Hannover - Kassel - Grünberg - Frankfurt - Heidelberg - Karlsruhe - Freiburg - Zürich - Berne - Lausanne - Geneva - Aymavilles - Turin - Cuneo - Monte Carlo - Pariis - Brüssel - Amsterdam - Hamburg - Rostock - Helsingi - Tallinn    Mõnes linnas olen varem käinud, mõnes linnas olen ööbinud ja mõnes linnas olen elanud, kuid väga palju on veel avastada. Kui jõuab, tahaks Milanos ka ära käia (see on ühest meie ööbimiskohast 3 autosõidutunni kaugusel), aga seda ma esialgu plaani sisse ei kirjuta.    Kuhu meid reis tegelikult viib, saate teada siis, kui tagasi oleme. Võtan kätte ja teen märkmeid ja annan pärast mõnusa ülevaate :)